Madalas ay dalawang oras ang haba ng presentasyon na ito pag ibinigay ko sa mga mag-aaral ng high school
pinaikli ko ito sa tatlong minuto lang.
Nagsimula ang lahat habang ako'y nasa eroplano papuntang TED
pitong taon na ang nakalilipas.
At nakaupo sa tabi ko
ay isang mag-aaral ng high school, isang teenager
at mula siya sa isang talagang mahirap na pamilya.
Nais niyang maging makabuluhan ang buhay niya,
kaya't tinanong niya ako.
Sabi niya, "Ano ang kailangan ko gawin para magtagumpay sa buhay?
At sumama ang loob ko,
dahil wala akong mahusay na sagot na maibibigay sa kanya.
Kaya sa pagbaba ko mula sa eroplano, at pagpunta ko sa TED,
naisip ko, onga pala, ako'y napaliligiran ng mga taong nagtagumpay na sa buhay!
Bakit hindi ko kaya sila tanungin kung ano ang nakatulong sa kanilang pagtagumpay,
at ituro ito sa kabataan?
So narito tayo, pagkatapos ng pitong taon at limang daan na interview,
at sasabihin ko sa inyo kung ano ang patungo sa tagumpay
at kung ano ang nagpapatakbo sa mga TED-sters.
Ang pinakauna ay ang pusok ng damdamin.
Sabi ni Freeman Thomas, "Pinatatakbo ako ng pusok ng aking damdamin."
Nagpapatuloy ang mga TED-sters sa ginagawa nila dahil sa pagmamahal, hindi dahil sa pera.
Sabi ni Carol Coletta, "Handa akong bayaran ang taong kaya ang trabaho ko."
At ang pinakanakatatawag pansin ay,
kung ginawa mo ang isang bagay dahil mahal mo ito, darating din ang pera.
Sipag! Sabi ni Rupert Murdoch sa akin, "Puro sipag ang kailangan."
Walang madali. Pero nasisiyahan ako.
Sinabi niya bang nasisiyahan? Rupert? Oo!
Nasisiyahan ang mga TED-sters sa trabaho nila. At masipag sila.
Naisip ko, hindi sila lulong sa pagtrabaho, pinaghahalo nila ang trabaho at laro
Okey! "Kung gusto mong magtagumpay, pag-igihan mo ang pansin sa isang bagay
at sobrang galingan mo."
Walang magik, puro ensayo, ensayo, ensayo.
At mahalaga rin ang pokus. Sabi ni Norman Jewison sa akin,
"Kailangangang i-pokus mo ang sarili mo sa isang bagay."
At magsumikap! Sabi ni David Gallo, "Magsumikap ka
sa pisikal at mental na aspeto, kailangangang magsumikap, magsumikap, magsumikap."
Kailangan lamapasan mo ang pagkamahiyain at pagduda sa sarili.
Sabi ni Goldie Hawn. "Lagi akong may pag-aalinlangan.
Hindi sapat ang galing ko, hindi sapat ang talino ko.
Hindi ko inakalang kakayanin ko."
Hindi laging madaling magsumikap,
kaya naimbento ang mga nanay. (Tawanan)
Frank Gehry – Sabi ni Frank Gehry sa akin,
"Tinulak ako ng nanay ko."
Magsilbi! Sabi ni Sherwin Nulang, "Isang pribilehiyo ang magsilbi bilang duktor."
Ngayon, marami sa kabataan ang nagsasabi sa akin na nais nila maging milyonaryo.
At ang unang sinasabi ko sa kanila ay,
OK, hindi mo maaring pagsilbihan ang sarili mo,
kailangan may halaga kang maibahagi sa iba.
Sa ganoong paraan yumayaman ang tao."
Mga ideya. Sabi ni TED-ster Bill Gates, "Nagkaroon ako ng ideya –
ang pagtatag ng unang kumpanya ng micro-computer software.'
Masasabi kong maganda ang ideya niya.
at walang magik sa pagiging malikhain sa pag-iisip ng mga ideya,
nasa paggawa ito ng mga simpleng bagay-bagay.
At marami akong binibigay na katibayan.
Magtiyaga. Sabi ni Joe Kraus,
Ang pagtitiyaga ang unang dahilan ng aming tagumpay."
Kailangan kang magtiyaga kahit na mabigo. Kailangan magtiyaga para malampasan ang hirap!
Ibig sabihin "Pagpuna, Pagtanggi, mga Gago at Pighati."
(Tawanan)
Kaya, simple lang ang sagot sa tanong na ito:
Magbayad ng apat na libong dolyar at pumunta sa TED.
O, kung hindi maaari, gawin ang walong bagay – at maniwala ka,
ito ang walong malaking mga bagay na tutungo sa tagumpay.
Maraming salamat mga TED-sters para sa lahat ng inyong interview!